Diari Oficial de la Generalitat Valenciana


Sumari del DOGV 6721, del 24-02-2012 (2012/1692)

Aprovació per la Junta de Govern Local del programa d'actuació aïllada per gestió directa per a l'edificació de les parcel·les situades al carrer Ripalda, 17 i 19.
-------------------------------------------------------------------------------------------------------------------------------------------------------------------

### Dades del document

Número de DOGV
:   6721

Data del DOGV
:   24-02-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/1692


Data del document
:   01-02-2012

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Aprovació per la Junta de Govern Local del programa d'actuació aïllada per gestió directa per a l'edificació de les parcel·les situades al carrer Ripalda, 17 i 19. [2012/1692]  
La Junta de Govern Local, en sessió ordinària de data 27 de gener de 2012, ha adoptat l'acord següent:  
«Vista la proposta de programa d'actuació aïllada formulada per l'empresa municipal Actuacions Urbanístiques Municipals, SA, els informes emesos i amb el dictamen de la Comissió Informativa d'Urbanisme, Qualitat Urbana i Vivenda, s'acorda:  
Primer. Rebutjar, de conformitat amb l'informe tècnic de 16 de gener de 2012, la proposta de taxació de la compensació per la pèrdua de les seues finques presentada per les mercantils Actuacions Urbanístiques Integrals, SL i Levanterres, SL, en escrit de 20 de desembre de 2011, a l'acceptació de la qual va quedar condicionada la renúncia de les dites entitats a l'adjudicació de finques resultants.  
Segon. Estimar les al·legacions formulades per les dites mercantils, en data 24 de febrer de 2011, relatives a la utilització del criteri de superposició en l'adjudicació de finques de resultat i a la modificació de la distribució de la planta de soterrani i que han sigut arreplegades en el projecte de reparcel·lació modificat presentat el 18 de novembre de 2011; es desestimen la resta d'al·legacions contingudes en tal escrit.  
  
Estimar l'al·legació continguda en l'escrit de 20 de desembre de 2011 referida al coeficient d'homogeneïtzació utilitzat, en els termes que s'assenyalaran en l'apartat quint d'este acord; i desestimar la resta d'al·legacions formulades en tal escrit.  
Tot això de conformitat amb els informes tècnics de 21 de novembre de 2011 i 16 de gener de 2012; els informes dels redactors del programa d'actuació aïllada de 16 de novembre de 2011 i 13 de gener de 2012 i l'informe proposta del servici de 17 de gener de 2012.  
  
Tercer. Aprovar el programa d'actuació aïllada, per gestió directa, per a l'edificació de les parcel·les síties al carrer de Ripalda, 17 i 19, incloses en el Registre Municipal de Solars i Edificis a Rehabilitar, formulat per l'empresa municipal Actuacions Urbanístiques Municipals, SA i adjudicar a la dita mercantil la seua execució.  
Quart. Aprovar el projecte d'urbanització per a l'àmbit d'actuació contingut en la citada proposta, havent de tindre en compte durant l'execució de les obres allò que s'ha informat pel Cicle Integral de l'Aigua en informe de 29 de setembre de 2010.  
Quint. Aprovar el projecte de reparcel·lació horitzontal i econòmica per a l'execució de l'esmentat programa d'actuació aïllada, contingut en el document presentat el 18 de novembre de 2011, amb les rectificacions que es deriven bé d'introduir un nou coeficient d'homologació per al producte vivenda+traster+garatge moto o d'establir qualsevol altre mecanisme que compense la diferència de valors entre els diferents tipus de places d'aparcament.  
I ratificar la proposta d'escriptura de constitució i els estatuts corresponents a la comunitat de propietaris que hi ha en l'esmentat projecte de reparcel·lació amb les rectificacions procedents conforme a l'apartat anterior.  
Sext. Donar per complida la condició primera imposada a la concessió de llicència de construcció del corresponent edifici de nova planta, atorgada per la Resolució 798-I, de data 29 de desembre de 2011.  
  
La dita llicència d'edificació legitima l'atorgament de la corresponent escriptura de declaració d'obra nova i divisió horitzontal i l'aprovació del projecte de reparcel·lació horitzontal.  
Sèptim. Facultar, tan àmpliament com pertoque en dret, el regidor delegat de l'Àrea d'Urbanisme, Vivenda i Qualitat Urbana per a dictar totes les resolucions i realitzar totes les actuacions que resulten necessàries per a la plena efectivitat i execució d'este acord i la comprovació i acreditació del seu compliment, així com les correccions del projecte de reparcel·lació que siguen necessàries per a la seua inscripció en el Registre de la Propietat.  
Octau. Notificar este acord als interessats i publicar-lo en el Butlletí Oficial de la Província, en un diari local i al tauler d'anuncis d'este Ajuntament.»  
Als efectes de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, este anunci servix de notificació a aquells titulars de drets en l'àmbit que o bé resulten desconeguts o ho siga el seu domicili, així mateix a aquells que, practicada notificació, esta no s'haguera pogut dur a terme, servint el present anunci de notificació expressa als titulars següents: Trinidad Nos Nebot, Sergio Cardona Gómez, Pilar Gandía Gandía i José Puig Blanch.  
Contra l'acte administratiu transcrit, que és definitiu en via administrativa, i de conformitat amb el que establix la Llei reguladora de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, es podrà interposar un dels recursos següents:  
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà de la recepció d'esta notificació.  
Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre's que ha sigut desestimat i interposar-se recurs contenciós administratiu davant dels jutjats contenciosos administratius de València, en el termini de sis mesos.  
b) Recurs contenciós administratiu, davant dels jutjats contenciosos administratius de València, dins del termini de dos mesos comptats des de l'endemà de la recepció d'esta notificació.  
Tot això sense perjuí que es puga exercitar qualsevol altre recurs o acció que s'estime procedent.  
  
València, 1 de febrer de 2012.- El secretari: Manuel Latorre Hernández.